section_heading: Klupska karijera
paragraph_text: Miura je nogomet počeo trenirati u dobi od šest godina, te ga je nastavio igrati u srednjoškolskim momčadima. S 15 godina je počeo putovati po Brazilu sa željom da ondje postane profesionalni nogometaš. Najprije je od 1982. do 1986. godine igrao za juniore Clube Atlético Juventusa, a 1986. godine Miura je potpisao prvi profesionalni ugovor sa Santosom. Tijekom karijere u Brazilu, Miura je nastupao i za Palmeiras i Coritibu, a 1990. godine vratio se u Japan.